Vinni Vallavalitsus

Pressiteade

04.03.2016

**Andrus Kivirähk pälvis Eduard Vilde kirjandusauhinna**

**Andrus Kivirähk pälvis 2016. aasta Eduard Vilde kirjandusauhinna teose “Oskar ja asjad” eest. Žürii otsustas, et see raamat on aastal 2015 ilmunud parim vildelikke traditsioone kandev kirjandusteos.**

Laureaat valiti kuue kandidaadi seast. Teoseid vaagis 11-liikmeline auhinnakomisjon, mille esimees oli Vinni vallavanem Toomas Väinaste.

Eduard Vilde nimeline kirjandusauhind asutati Pajustis Eduard Vilde nim kolhoosi kirjandusklubi initsiatiivil 1965. aastal, kui tähistati kirjaniku 100. sünniaastapäeva. Auhinna väljaandmist jätkas Vinni Valla Kultuurikapital ja 1999. aastast Vinni vallavalitsus.

Vilde auhinna pälvib möödunud aasta parim Vilde traditsioone järgiv kirjanduslik teos.

Laureaat kuulutatakse välja E.Vilde sünniaastapäeval, 4.märtsil. Auhind antakse välja üks kord aastas. Auhinna suurus on 1000 eurot.

Hilje Pakkanen

Kultuuri- ja avalike suhete nõunik

Vinni Vallavalitsus

3258657, 55659396